Pepsikyss

Pepsikyss er debutboka til Ingvar Ambjørnsen frå 1976. Det er ei diktsamling som han laga medan han tok gartnarutdanning i Ulvik. Boka er på 20 sider, og blei gjeven ut på eiga hand av Ambjørnsen. Ho inneheld også hans eigne illustrasjonar og eit kort prosastykke.

Allereie då han var 19 år hadde forfattaren fått tilsegn om utgjeving av bokmanuset En dragefangers drøm på Solum Forlag. Men forlaget trekte seinare tilbodet, og Ambjørnsen destruerte manuset. Deretter skreiv han Pepsikyss, som han sjølv omtalte som «jævleg dårleg» og at han i boka «sviktar si eiga røyst».

Ambjørnsen selte halvparten av opplaget på gata i Bergen, men dumpa 250 eksemplar av den fyrste diktsamlinga si i ein containar. I dag er boka verd mellom 5000 og 10 000 kroner, og er tilnærma «søkk borte».

 Referansar 

 Bakgrunnsstoff 
 Boka hos nb.no

Kategori:Norske bøker
Kategori:Bøker frå 1976
Kategori:Ingvar Ambjørnsen